যতই পড়ছিলাম ততই শংকিত বোধ করছিলাম নিজের জন্য, সবার জন্য।অহংকার হচ্ছে শয়তানের চরিত্রের একটা অংশ। অহংকার শয়তানকে এমন একটা স্তরে পৌছিয়েছিলো যে, অহংকারবশত সে আল্লাহর নির্দেশ পালন করেনি। আল্লাহর আদেশ অনুযায়ী আদম(আঃ)কে সেজদা না করার জন্য চিরতরে অভিশপ্ত হয়ে জান্নাত থেকে বহিষ্কৃত হয়েছে। কোরআন-হাদিস পড়ে জানতে পারলাম যে, অহংকার একমাত্র আল্লাহতায়ালাই করতে পারেন। অহংকার আল্লাহর চাদর। আল্লাহর চাদর নিয়ে টানাটানি করা ঠিক না।অহংকারী ব্যক্তি নাকি কখনোই জান্নাতে যেতে পারবে  না, যদিও তার মনে সরিষা পরিমান অহংকার থাকে এবং তাদের অন্তরে নাকি আলাহতায়ালা মোহর মেরে দেন। (এখানে এত বিস্তারিত কোরআন হাদীস উল্লেখ করলাম না। যদি কেউ রেফারেন্স চায় তাহলে অবশ্যই তা পরে উল্লেখ করবো ইনশাল্লাহ)